વિન્ડિઝ સામે હાલમાં જ પ્લેસિસે શાનદાર સદી ફટકારી હતી. ઓસ્ટ્રેલિયાના ઝડપી બોલર જોસ હેઝલવુડે ઇમર્જીંગ ક્રિકેટર ઓફ દ યરનો એવોર્ડ જીતી લીધો છે. ખુર્રમ ખાને આઈસીસી એસોસિએટ્સ ક્રિકેટર ઓફ દ યરનો એવોર્ડ મેળવ્યો છે. ન્યુઝીલેન્ડના કેપ્ટન બ્રેડન મેક્કુલમે સ્પિરિટ ઓફ ક્રિકેટ એવોર્ડ હાંસલ કર્યો છે. આઈસીસી દ્વારા જુદા જુદા વર્ગમાં એવોર્ડની જાહેરાત કરવામાં આવી છે. મોટાભાગે ઓસ્ટ્રેલિયન, દક્ષિણ આફ્રિકાના ક્રિકેટરોએ સપાટો બોલાવ્યો છે. મોટા એવોર્ડમાં ભારતીય ખેલાડીઓ દેખાયા નથી. આઈસીસી એવોર્ડ કાર્યક્રમની હાલમાં જ જાહેરાત કરવામાં આવી છે. અખબારી યાદી મારફતે તમામ ખેલાડીઓની લિસ્ટ જાહેર કરવામાં આવી છે. આઈસીસી દ્વારા જે વિજેતા ખેલાડી જાહેર કરવામાં આવ્યા છે તેમાં સ્ટીવ સ્મિથ સૌથી મોટા એવોર્ડમાં સૌથી આગળ રહ્યો છે.